# Mokytojo veiklos aprašas

Pamokos pavadinimas: Miesto augalijos pažinimas naudojant Google Lens programėlę

Klasė: 5–7

Dalykai: gamtos mokslai, geografija, technologijos

Trukmė: 1–1,5 val.

Vieta: Vilniaus miesto žalia erdvė (pvz. Vingio parkas, Kalnų parkas, Vilnelės slėnis, Užupio pakrantė)

## Pamokos klausimas

Kokie augalai auga miesto aplinkoje ir ką jų buvimas pasako apie augimo sąlygas?

## Tikslas

Naudojant Google Lens programėlę atpažinti miesto teritorijoje augančius medžius, krūmus ir žolinius augalus, analizuoti jų augimo vietas ir įvertinti prisitaikymą prie urbanizuotos aplinkos sąlygų.

## Temos pagal BUP

• Gamtos mokslai: augalų įvairovė, prisitaikymas prie aplinkos, žmogaus poveikis aplinkai  
• Geografija: vietovės aplinkos tyrinėjimas  
• Technologijos: skaitmeninių įrankių taikymas tyrimui

## Pamokos eiga

1. Įvadas (10–15 min)  
Mokytojas supažindina mokinius su pamokos tikslu ir Google Lens naudojimu. Primena, kaip elgtis saugiai aplinkoje ir kaip fiksuoti tyrimų duomenis užduočių lape.  
  
2. Tyrinėjimas (45 min)  
Mokiniai poromis ar grupėmis tyrinėja miesto želdynus, naudodami Google Lens identifikuoja augalus: bent po vieną medį, krūmą ir žolinį augalą. Fiksuoja pavadinimus, vietą, augimo sąlygas.  
  
3. Apibendrinimas (15–20 min)  
Grupės pristato įdomiausius augalus, aptaria augimo sąlygas, prisitaikymą ir miesto įtaką augalijai.

## Vertinimas

• Gebėjimas naudotis skaitmeniniu įrankiu tyrimui  
• Tiksli informacijos fiksacija  
• Dalyvavimas refleksijoje ir pristatyme

## Papildoma informacija

Google Lens programėlė yra nemokama. sRekomenduojama patogi apranga. Užtikrinama, kad visi mokiniai žinotų, kaip naudotis programėle.